CENTEL ธุรกิจเป็นไปอย่างแข็งแกร่งแนะนำซื้อเป้า 43 บาท มีอัพไซด์ 21%
CENTEL ผลกระทบจากการลอบวางระเบิดที่แยกราชประสงค์ ทำให้มีการยกเลิกการพักที่โรงแรมเซ็นทรัลแกรนด์ เซ็นทรัลเวิลด์ ซึ่งอยู่ใกล้กับสถานที่ที่เกิดเหตุการณ์ ส่งผลให้อัตราการเข้าพัก (OR) ลดลงเป็น 76% จากเดิมที่ 85% อย่างไรก็ตามมีสิ่งเข้ามาชดเชยคือ มีการเข้าพักที่ โรงแรมเซ็นทรัลแกรนด์ ลาดพร้าวเพิ่มขึ้น OR จากเดิมที่ 85% เป็น 90% เพราะอยู่ไกลจากที่เกิดเหตุ ล่าสุดยอดการยกเลิกได้ชะลอลงแล้ว สรุปคือ ทางผู้บริหารคาดว่าผลกระทบจากการลอบวางระเบิดที่แยกราชประสงค์จะกระทบให้รายได้โรงแรมในช่วงครึ่งหลังปี 58 หายไปเพียง 1% แนะนำซื้อราคาพื้นฐาน 43.00 บาท (upside 21%)
10 ก.ย. 2558

บล.ดีบีเอสฯ ระบุในบทวิเคราะห์ (10 ก.ย.) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL การโรดโชว์ที่เมืองกัวลาลัมเปอร์ มาเลเซียเป็นไปในทางบวก ผลกระทบจากการลอบวางระเบิดที่แยกราชประสงค์ ทำให้มีการยกเลิกการพักที่โรงแรมเซ็นทรัลแกรนด์ เซ็นทรัลเวิลด์ ซึ่งอยู่ใกล้กับสถานที่ที่เกิดเหตุการณ์ ส่งผลให้อัตราการเข้าพัก (OR) ลดลงเป็น 76% จากเดิมที่ 85%
อย่างไรก็ตามมีสิ่งเข้ามาชดเชยคือ มีการเข้าพักที่ โรงแรมเซ็นทรัลแกรนด์ ลาดพร้าวเพิ่มขึ้น OR จากเดิมที่ 85% เป็น 90% เพราะอยู่ไกลจากที่เกิดเหตุ ล่าสุดยอดการยกเลิกได้ชะลอลงแล้ว สรุปคือ ทางผู้บริหารคาดว่าผลกระทบจากการลอบวางระเบิดที่แยกราชประสงค์จะกระทบให้รายได้โรงแรมในช่วงครึ่งหลังปี 58 หายไปเพียง 1%
 ทั้งนี้จุดแข็งของไทยที่ผลักดันให้อุตสาหกรรมท่องเที่ยวเติบโตได้ดีคือ เป็นปลายทางท่องเที่ยวที่มีความคุ้มค่าในการใช้เงินมากที่สุดติดลำดับโลก อีกทั้งเงินบาทที่อ่อนค่าก็ทำให้ได้รับความนิยมมากขึ้น ที่สำคัญปัจจุบันมีเที่ยวบินตรงจากยุโรปมาไทย
แนวโน้มธุรกิจเป็นไปอย่างแข็งแกร่ง แรงสนับสนุนมาจากธุรกิจโรงแรมที่ยังไปได้ดี และอัตรากำไรของธุรกิจอาหารสูงขึ้น ปีนี้ OR บริษัทคาดว่าเป็น 80% เพิ่ม 5% เทียบช่วงเดียวกันของปีก่อน RevPar เติบโต 7% เทียบช่วงเดียวกันของปีก่อนโรงแรมที่กรุงเทพฯมีการฟื้นตัว รวมทั้งอุปสงค์ต่อการใช้โรงแรมที่ต่างจังหวัดและมัลดีฟส์ก็เป็นไปอย่างแข็งแกร่ง
สำหรับแผนธุรกิจใน 3 ปีข้างหน้าจะมีการพัฒนาโรงแรมเน้นประหยัด (Budget Hotel) แบรนด์ “COSI” 2 แห่ง โรงแรม 4 ดาว 2 แห่งที่มัลดีฟส์ และรับบริหารโรงแรมอีก 15 แห่ง ด้านธุรกิจอาหารแม้ว่าอัตราเติบโตสาขาเดิม (SSSG) อยู่ในเกณฑ์ทรงตัว แต่อัตราเติบโตจากสาขาทั้งหมด (TSSG) เพิ่มขึ้นได้ 4% ด้านแรงผลักดันธุรกิจอาหารให้มีกำไรดีขึ้นคือ ต้นทุนวัตถุดิบอาหารที่ลดลง ปิดกิจการที่ผลการดำเนินงานไม่ดีหรือขาดทุน ปรับปรุงประสิทธิภาพและพยายามลดต้นทุน
คงคำแนะนำ ซื้อ ราคาพื้นฐานเป็น 43.00 บาท ซึ่งประเมินด้วยวิธี DCF (wacc 10.2%, terminal growth 3%) (upside 21%) เรายังชื่นชอบปัจจัยพื้นฐานบริษัท และเติบโตล้อไปกับอุตสาหกรรมท่องเที่ยวไทยที่มีแนวโน้มสดใส คาดการณ์อัตราการเติบโตกำไรหลักปีนี้และปีหน้าเทียบ เทียบช่วงเดียวกันของปีก่อนสูงเป็น 53% และ 19% ตามลำดับ